Author: administrator
Last saved by: viktoria.radvanska
Company: Abyss

Predkladacia správa

            Výučba a ovládanie cudzích jazykov sa stalo v oblasti vzdelávania prioritnou požiadavkou pre nových členov Európskej únie. Cudzím jazykom sa v súčasnosti venuje čoraz viac pozornosti, pretože ich aktívne ovládanie priamo ovplyvňuje fungovanie demokracie a následne  formovanie osobnosti novodobého európskeho občana. Zároveň podporuje mobilitu v európskom vzdelávacom priestore a na trhu práce zvyšuje konkurencieschopnosť.
            Vláda Slovenskej republiky schválila uznesením vlády SR č. 144/2008 z 27.2.2008 „Návrh postupu na poskytovanie sociálnych štipendií  vlády Slovenskej republiky žiakom stredných škôl  na štúdium na zahraničných stredných školách  na roky  2008-2011“. Cieľom projektu bolo vyslať 1000 žiakov stredných škôl na jednoročné štúdium v cudzom jazyku. Na projekt bolo vyčlenených 270 mil. SK (8 962 358 EUR).
            Vypracovanie materiálu „Informácia  o poskytovaní sociálnych štipendií  vlády Slovenskej republiky žiakom stredných škôl  na štúdium na zahraničných stredných školách v školskom roku 2010/2011“ vyplýva z úlohy B.6 uznesenia vlády SR č. 144 zo 27.2.2008.
            Predkladaný materiál obsahuje základné informácie o zabezpečení priebehu projektu v školskom roku 2010/2011, ktorý uskutočňovalo MŠVVaŠ SR v spolupráci s MZV SR, MPSVaR SR, MF SR, VÚC a KŠÚ vrátane finančného vyhodnotenia a výsledkov kontroly, ktorá bola zameraná na kontrolu plnenia a zneužitia mechanizmu prijímateľom v zmysle bodu B.5. uznesenia vlády SR č. 144/2008 z 27.2.2008.  
          Vzhľadom na ukončenie projektu sociálnych štipendií vlády SR v školskom roku 2010/2011 v zmysle UV 144/2008 materiál hodnotí  okrem školského roka 2010/2011 aj celkovú realizáciu projektu za obdobie jeho trvania.
            Predkladaný materiál má informatívny charakter, z tohto dôvodu nebol predložený na medzirezortné pripomienkové konanie.